b'\n_START_ARTICLE_\nAmbrozija (rastlina)\n_START_SECTION_\nAmbrozija v Sloveniji\n_START_PARAGRAPH_\nV Sloveniji je ambrozija prisotna , zlasti pelinolistna ambrozija (lat. Ambrosia artemisiifolia) na zemlji\xc5\xa1\xc4\x8dih ob \xc5\xbeeleznicah , avtocestah, rekah in slabo vzdr\xc5\xbeevanih opu\xc5\xa1\xc4\x8denih kmetijskih zemlji\xc5\xa1\xc4\x8dih. Ta zemlji\xc5\xa1\xc4\x8da predstavljajo nevarnost za nadaljnjo invazivno \xc5\xa1irjenje te rastline. Povsod v Evropi , kjer se ambrozija pojavi , predstavlja za kmetijstvo plevel. Kmetijstvu prina\xc5\xa1a dodatne stro\xc5\xa1ke in gospodarsko \xc5\xa1kodo. Slovenija zatira \xc5\xa1irjenje ambrozije z akcijami puljenja v stadiju, ko so rastline visoke od 10 do 20 cm. Pri ve\xc4\x8djih rastlinah in ve\xc4\x8djih povr\xc5\xa1inah morajo uporabljati mehanske ter kemi\xc4\x8dne metode zatiranja. Pri odstranjevanju morajo delavci uporabljati rokavice, v primeru cvetenja pa tudi za\xc5\xa1\xc4\x8ditne maske, sicer lahko pride do dra\xc5\xbeenja ko\xc5\xbee in dihal. Rastlina je velika nadloga za bolnike z astmo. V sosednjih dr\xc5\xbeavah, Mad\xc5\xbearska, Hrva\xc5\xa1ka, Italija, \xc5\xbee ugotavljajo pojav novih vrst ambrozij kot so; Ambrosia trifida, Ambrosia coronopifolia, Ambrosia maritima, Ambrosia tenuifolia, ki so prav tako alergene.  Rasti\xc5\xa1\xc4\x8da lahko vsakdo prijavi pri Fitosanitarni in\xc5\xa1pekciji in\xc5\xa1pektorata RS za kmetijstvo.'